CELEX: 31986R3251
Language: el
Date: 1986-10-27 00:00:00
Title: Κανονισμός (ΕΟΚ) αριθ. 3251/86 της Επιτροπής της 27ης Οκτωβρίου 1986 που τροποποιεί τον κανονισμό (ΕΟΚ) αριθ. 1915/86 που θεσπίζει λεπτομέρειες εφαρμογής σχετικά με τη διάθεση της αλκοόλης που λαμβάνεται από τις αποστάξεις που αναφέρονται στα άρθρα 39, 40 και 41 του κανονισμού (ΕΟΚ) αριθ. 337/79 και βρίσκεται στην κατοχή των οργανισμών παρέμβασης

Avis juridique important

|

31986R3251

Κανονισμός (ΕΟΚ) αριθ. 3251/86 της Επιτροπής της 27ης Οκτωβρίου 1986 που τροποποιεί τον κανονισμό (ΕΟΚ) αριθ. 1915/86 που θεσπίζει λεπτομέρειες εφαρμογής σχετικά με τη διάθεση της αλκοόλης που λαμβάνεται από τις αποστάξεις που αναφέρονται στα άρθρα 39, 40 και 41 του κανονισμού (ΕΟΚ) αριθ. 337/79 και βρίσκεται στην κατοχή των οργανισμών παρέμβασης  

Επίσημη Εφημερίδα αριθ. L 302 της 28/10/1986 σ. 0007

***** ΚΑΝΟΝΙΣΜΟΣ (ΕΟΚ) αριθ. 3251/86 ΤΗΣ ΕΠΙΤΡΟΠΗΣ  της 27ης Οκτωβρίου 1986  που τροποποιεί τον κανονισμό (ΕΟΚ) αριθ. 1915/86 που θεσπίζει λεπτομέρειες εφαρμογής σχετικά με τη διάθεση της αλκοόλης που λαμβάνεται από τις αποστάξεις που αναφέρονται στα άρθρα 39, 40 και 41 του κανονισμού (ΕΟΚ) αριθ. 337/79 και βρίσκεται στην κατοχή των οργανισμών παρέμβασης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 40α παράγραφος 2 και το άρθρο 41α παράγραφος 5,  Εκτιμώντας:  ότι ο κανονισμός (ΕΟΚ) αριθ. 1915/86 της Επιτροπής (3) ορίζει στο άρθρο 2 παράγραφος 4 ότι, κατά την αναλυτική περιγραφή των αλκοολών που διατίθενται για πώληση, η περιεκτικότητα σε ανώτερες αλκοόλες πρέπει να εκφράζεται σε περιεκτικότητα σε μεθυλ-2 προπανόλ-1· ότι η αναφορά σ' αυτήν μόνο την ανώτερη αλκοόλη δεν δικαιολογείται πλέον, δεδομένου ότι οι μέθοδοι ανάλυσης που χρησιμοποιούνται σήμερα καθιστούν δυνατό τον καθορισμό της περιεκτικότητας κάθε ανώτερης αλκοόλης και επειδή το σύνολο αυτών των περιεκτικοτήτων εκφράζει καλύτερα τη συνολική περιεκτικότητα σε ανώτερες αλκοόλες απ' ότι ο τρόπος που χρησιμοποιείται μέχρι σήμερα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 4 του κανονισμού (ΕΟΚ) αριθ. 1915/86, το τελευταίο εδάφιο αντικαθίσταται από το ακόλουθο κείμενο:  «Όσον αφορά παρτίδα αλκοόλης, άλλη από την ουδέτερη, το περιγραφικό δελτίο περιέχει, εκτός τούτων, την περιεκτικότητα σε ανώτερες αλκοόλες, εκφρασμένη σε γραμμάρια ανά εκατόλιτρο αλκοόλης επί 100 % vol.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Οκτωβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 367 της 31. 12. 1985, σ. 39.  (3) ΕΕ αριθ. L 165 της 21. 6. 1986, σ. 14.